paragraph_text: Flensburška vlada (njem. Flensburger Regierung), poznata i pod nazivima Flensburški kabinet (njem. Flensburger Kabinett), Dönitzova vlada (njem. Regierung Dönitz) ili Kabinet Schwerina von Krosigka (njem. Kabinett Schwerin von Krosigk) je bila kratkotrajna vlada Trećeg Reicha nakon završetka Drugog svjetskog rata u Europi. Vlada je osnovana izvršenjem oporuke Adolfa Hitlera prije njegova samoubojstva 30. travnja 1945. godine. Za predsjednika je bio imenovan admiral Karl Dönitz.